google/wiki40b huggingface dataset:
Hell Night

Handling

For å bli tatt opp i en college-klubb må fire ungdommer tilbringe en natt i et øde og sagnomsust gods. For 12 år siden drepte husets far hele sin familie og tok etterpå livet av seg selv. Politiet fant imidlertid ikke liket til husets deformerte sønn og ryktene vil ha det til at han fremdeles lever et sted på det enorme godset. Når en av ungdommene blir funnet myrde forsøker de andre å ta seg ut, men det blir vanskelig siden hele eiendommen er forseglet med en stor mur. Eiendommen ligger på et øde sted langt unna folk.

Popularitet og økonomi

Filmen ble ingen stor kinosuksess i USA hvor den kun innbrakte 2,3 millioner dollar. 
Produksjonskostnadene var på 1,4 millioner dollar.

Anmelderne

Hell Night fikk lunken mottakelse av anmelderne, noe som blant annet gjenspeiles i at den har oppnådd 56 % på Rotten Tomatoes. Den amerikanske filmanmelderen Roger Ebert gav den bare 1 av 4 stjerner, mens Leonard Maltin gav den 1,5 av 4 stjerner.

Priser

Den vant prisen for beste spesialeffekter ved Catalonian International Film Festival.

Annet

Store deler av filmen ble innspilt ved The Kimberly Crest mansion i California.
Gjerdrum

Beliggenhet

I nord grenser den til Nannestad, i øst til Ullensaker, i sørøst til Sørum, i sør til Skedsmo og i vest til Nittedal.

Dagens kommune

I Gjerdrum bor det rundt 6000 mennesker (2011). Kommunen er blant de raskest voksende i Norge, noe som skyldes beliggenheten mellom Oslo og Oslo lufthavn, Gardermoen. Utbyggingen har i hovedsak foregått i skogkanten mot Romeriksåsen, stort sett eneboliger, men fra 1990-tallet har det blitt bygget en del leiligheter i kommunesenteret Ask.

Bakgrunn/navn

Gjerdrum ble formannskapsdistrikt allerede 1. januar 1838. Den har som sognet navn fra Gamle Gjerdrum gård (norrønt: Gerðarvin), hvor første leddet er genitiv av elvenavnet Gerð som igjen kommer fra garðr og betyr grense eller skille, og det siste leddet vin betyr slette eller eng. Navnet skulle da bety grenseelven, gjerdeelven eller elven som skiller eiendommene/markene.
Kommunevåpenet viser en stilisert skigard.
Gjerdrum kirke er korskirke i tre fra 1686.

Tusenårssted

Kommunens tusenårssted ligger utenfor Gjerdrum Kulturhus. Der er det montert en turbin fra Gjærmåa el-verk med vann rundt, som fungerer som en skulptur. Det står en informasjonstavle ved plassen, som forteller om turbinen, Gjermåa el-verk og samtidig informerer om at stedet er et tusenårssted.

Skole

Gjerdrum innehar for øyeblikket tre skoler, to barneskoler [Gjerdrum barneskole og Veståsen barneskole] og Gjerdrum ungdomsskole. Gjerdrum ungdomsskole vant Statens Byggeskikkpris 2010 med følgende begrunnelse: "Gjerdrum ungdomsskole er et arkitektonisk forbilde fordi den danner sted, har en utforming som peker inn i fremtiden og er godt planlagt."
Sturlunga saga

Bakgrunn

Sturlunga saga omhandler for det meste om en av de mektigste ættene på Island og som også har gitt navn til den blodigste perioden i Islands historie, Sturlungatiden. Perioden ender med at Island blir lagt direkte inn under Norgesveldet da Håkon Håkonsson var konge i Norge. Sagaen er den viktigste historiske kilden til Islands historie i løpet av 1100-tallet og 1200-tallet og var skrevet av de som selv opplevde maktkampen som endte med at Island oppga sin selvstendighet i 1262. 
Deler av sagaen er skrevet av Sturla Tordsson (1214–1284), en nevø av Snorre Sturlason, som selv innblandet i heftige og opprivende stridigheter. Likevel er Sturlas fremstilling holdt i en nøytral, objektiv stil.
Sturlunga saga skiller formelt fra islendingesagaene ved at den skrevet nærmere i tid. Handlingen i islendingesagaene foregår i «sagatiden» fra etter at landnåmet er avsluttet og fram til noen år etter kristningen, dvs ca. 930-1020. Sturlunga saga foregår på 1100-tallet.

Innhold

Sagaen begynner i 1117 med Þorgils saga ok Hafliða. Andre sagaer er Sturlu saga, Saga om prest Gudmund Arasson (Prestsaga Guðmundar Arasonar) og Íslendinga saga. Sistnevnte saga tar størstedelen av Sturlunga saga og dekker perioden 1183–1264.
Sagaen er preget av sturlingatidens moralske forvirring med påfallende trekk av svik og grusomheter som Sturlunga saga nådeløst beskriver. Selv innenfor ættene er samholdet dårlig. Snorre Sturlasson blir eksempelvis drept av sine egne slektninger. Bedrageri og løftebrudd gjentas til stadighet. Motstanderne blir stadig mishandlet og lemlestet ved å hogge av føtter, armer og begå kastrering. Selv det å gå i kamp er blitt mer barbarisk siden sagatiden, i det minste er det slik det synes fra sagaskriverne selv. Det er lite som fremstilles i et høvisk lys i Sturlunga saga, spesielt merkes dette i slaget ved Ørlygsstad hvor Sigvat Sturlasson og sønnen Sturla Sigvatsson blir drept på en lite flatterende måte.
Etter at Sturla er blitt stukket gjennom kinnet og fikk to andre sår ber han om  grid. Trettheten og blodtapet får ham til å legge seg ned. Da kommer Gizzurr Torvaldsson og hogger til Sturla med en øks i hodet mens han ligger hjelpeløs. En annen mann stikker Sturla gjennom halsen og opp i munnen i det samme såret han hadde fått tidligere. En tredje hogger ham med en øks i strupen. Deretter plyndrer de liket for klærne og lar det ligge nakent igjen.
Det er ingen idealisering i skildringen av de rent smakløse detaljene. Det er krigens motbydelighet som skildres og hvor motet stiger i takt med motstandernes forsvarsløshet. Denne sagaens framstilling har blitt framført som et vitnesbyrd eller et argument på at de øvrige islendingesagaene ikke kan være troverdige og historiske i deres litterære fremstilling av stridsmoral og helteidealer.
Wintersun (album)

Video

En kort musikkvideo for «Beyond the Dark Sun» ble utgitt med en lengde på 2:43,sangen var 2:38 lang. Musikkvideoen ble produsert av Maurice Swinkels i 2004. Musikkvideoen kan bli sett på nettstedet MetalFromFinland.com.
Mellösa

Mellösa er et tettsted i Flen kommune i Södermanlands län i Södermanland i Sverige. I 2010 hadde tettstedet 535 innbyggere.
Bencao gangmu

Bencao gangmu (forenklet kinesisk: 本草纲目; tradisjonell kinesisk: 本草綱目; pinyin: Běncǎo Gāngmù; Wade-Giles: Pen-ts'ao Kang-mu) er en stor kinesisk farmakopé, utgitt år 1578 i 52 bind av den kinesiske legen og farmakologen Li Shizhen. Farmakopeen anses å være det mest komplette og inngående medisinske verk som er blitt skrevet om tradisjonell kinesisk medisin. Bøkene går gjennom alle planter, dyr, mineraler og alt annet som ble ansett å ha medisinske egenskaper. Den første versjonen av verket ferdigstilte Li Shizhen i 1578, etter å ha lest 800 andre medisinske referanseverker og ha praktisert medisin i 30 år. Verket beskriver tusentalls urter og inneholder over 10 000 resepter. I verket beskrives også bruk og framstilling av opium og cannabis samt destillering av vin.

Arbeidet med verket

Li Shizhen begynte på skrivearbeidet rundt 1552. Det skulle ta ham 27 år og tre større revisjoner å få ferdigstilt første utkast. Li Shizhen konsulterte totalt 993 referanser, blant dem 41 eldre kompendier og 361 andre medisinske verker. Hans kompendier beskrev i detalj totalt 1.892 kinisiske medisiner (1.094 planter, pluss dyr, mineraler og annet) og 11.096 resepter.
Hundrevis av disse medisiner ble her dokumentert for første gang. Li Shizhen utviklet en godt strukturert taksonomi for å klassifisere medisinene i forskjellige kategorier og underkategorier. Kompendiet fikk 1.1019 illustrasjoner og bestod av nesten én millioner kinesiske skrifttegn.
Enda viktigere enn hans kompilasjon av eldre kilder var det at det store flertall av hans oppføringer baserte seg på hans egen medisinske forskning og praksis. Han hadde strøvet rundt i fjell og skoger og innhentet potensielle helbredende planter og annet, og oppsøkt folk i felten og samlet inn alskens folkemedisinsk innsikt. Slike data fra feltarbeidet satte Li Shizhen i stand til å utfordre og korrigere mange inngrodde forestillinger og misforståelser.
Selv om moderne medisinere nok vil finne mange dårlig funderte teorier i hans verk, klarte Li Shizhen å tilbakevise en rekke overtroiske og overnaturlige synsmåter fra eldre tider.
I mange år etter at Li Shizhen med hjelp av sine sønner, barnebarn og studenter, hadde kompilert sitt magnum opus, var det umulig å finne en utgiver. Men etter at en embedsmann skrev et entusiastisk forord i 1590, ble manuskriptet endelig antatt av en forlegger i Nanjing.
Dessverre døde Li Shizhen i 1593, før han fikk se sitt store verk Bencao gangmu i trykket utgave.
Boeckøya

Boeckøya er ei øy som utgjør en del av Svalbard. Øya ligger rett nord for Nordaustlandet. Den er en del av Orvin Land og inngår i Nordaust-Svalbard naturreservat.
Arealet av øya er om lag 0,2 km².
Arkitekturprisen

Arkitekturprisen er en utmerkelse for arkitektur av høy kvalitet som er ferdigstilt i Norge i løpet av de tre siste årene. Prisen ble etablert i 2015 og deles ut annet hvert år av Norske arkitekters landsforbund (NAL) på den årlige Arkitekturdagen.
Kandidater til prisen nomineres og vinner kåres gjennom en prosess der alle arkitekter MNAL (medlem av NAL) kan delta. Prisen kan gis både til bygg-, plan-, landskap- og interiørprosjekter. Prisen består i 2015 av 100 000 kr og en plakett som festes på selve prosjektet.
Heim ins Reich

Heim ins Reich (tysk: «Hjem til Riket») var en parole som ble brukt som politisk slagord i Nazityskland. Uttrykket stammer fra 1920-årene - det er ikke korrekt at det først ble introdusert under Sudetkrisen.

Tidlig bruk av slagordet

I 1923 utkom i Graz i stort opplag en kartong med påskriften Heim ins Reich! Friedensverträge sind nur Menschenwerk!
«Oesterreichisch-Deutsche Volksbund in Berlin» hadde i 1924 et Heim ins Reich-Verlag, som frem til høsten 1933 utgav et månedstidsskrift med dette navn, og som gikk inn for at Østerrike skulle forenes med Tyskland.
I 1925 arrangerte NSDAP i Wien en tilstelning for Østerrikes innlemmelse i Tyskjland, og uttrykket Heim ins Reich! ble benyttet på plakatene.
Ordene benyttes også for eksempek i et brev fra Saarbrücker Bekenntnissynode av 17. april 1934, rettet til Hitler. Parolen ble også benyttet i forkant av Saaravstemmingen den 13. januar 1935. Lignende slagord i avstemningskampen var «Deutsche Mutter, heim zu dir» og «Nix wie hemm».
Ordene ble svært hyppig brukt både i forbindelse med Østerrike og Sudetenland i årene som fulgte.

Sudetkrisen

Parolen be benyttet av Konrad Henlein, som under Sudetkrisen den 15. september 1938 spredte et opprop som sluttet med ordene:
«Wir wollen als freie deutsche Menschen leben! Wir wollen wieder Frieden und Arbeit in unserer Heimat! Wir wollen heim ins Reich! Gott segne uns und unseren gerechten Kampf.»
«Vi vil leve som frie tyske mennesker! Vi vil ha arbeid og fred i vår hjembygd! Vi vil hjem til Riket! Gud signe oss og vår rettferdige kamp.»
Heim ins Reich som kampanje innebar at alle tyskere som bodde utenfor Tyskland skulle forenes i Großdeutschland. Hitler krevde at tyskspråklige områder, for eksempel Østerrike og Sudettyskland, skulle inkorporeres i Det tredje rike. Denne ekspansionspolitikk bidro i høy grad til annen verdenskrigs utbrudd i 1939.
Skyssferdspenger

Skyssferdspenger var en skatt som kronens bønder kunne avkreves istedenfor at de måtte oppfylle den generelle skyssplikten overfor godseiere og embetsmenn som var ute i embets medfør. Skatten ble innført ved reskript 17. juli 1646 (NRR VIII s. 432f.), men ga ikke kronens bønder fritak fra skyssing av kongens ombudsmenn gratis. Skatten ble opphevet 19. januar 1647 (NRR VIII s. 465f.), og samtidig ble (en avgrenset) skyssplikt gjeninnført.
I sin Dalevise skildrer Petter Dass en slik visitasreise, som ofte føltes som en belastning både for den visiterende og den visiterte. På 1700-tallet begynte godseierne i det nordenfjeldske å kreve skyssferdpenger i stedet for fri skyss, mens embetsmennene ennå i lang tid krevde utbud av skysskarer.
Hans Enoksen

Utmerkelser

Enoksen er ridder av Dannebrogordenen.
Heroes (TV-serie)

Priser og nominasjoner

Denne oversikten er kun for nominasjoner og priser til serien. Priser og nominasjoner gitt til enkelte skuespiller finnes i oversikter hos disse.
Sist oppdatert 15. januar 2008.
Jean-Michel Daoust

Karriere

Daoust spilte først profesjonelt for Cincinnati Cyclones i 2006.
18. januar 2008 signerte Daoust en proffkontrakt med Wilkes-Barre/Scranton Penguins. Han ledet poengligaen i ECHL (51) før han signerte for Wilkes-Barre/Scranton. Daoust avsluttet sesongen med 18 poeng på 37 kamper.
18. juli 2008 utøvet Penguins retten til å resignere Daoust. Han dro deretter til Houston Aeros foran 2009/10-sesongen, før han signerte en ettårskontrakt med samarbeidspartneren i NHL, Minnesota Wild.
9. juni 2011, signerte Daoust en ettårskontrakt med det tyske DEL-laget Straubing Tigers.
Saksumdal kirke

Historie

Arbeidet med kirken startet i 1874 etter at Anders Hovland hadde gitt tomt til et kapell. På bygningen arbeidet murmester Pedersen og snekkermester Kristian Svendsrud, mens resten av arbeidet ble gjort på dugnad etter at Saksumdølene hadde stilt tømmer og arbeidskraft til rådighet. De første årene hadde ikke kirken ovn da det ikke var murt pipe. Kapellet ble innviet 26. august 1875 av Halvor Olsen Folkestad. Bygget tituleres i dag som kirke. Fram til prestegjelda blei fasa ut hørte kirka til Fåberg prestegjeld.

Bygningen

Bygningen har gjennomgått en del forandringer. Det ble lagt inn strøm i 1928 og bygget sakristier i 1934. 
I 1951 ble bygningen restaurert, og det ble satt inn blyglassvinduer. En har seinere fått gravkjeller, uthus og flombelysning. Rullestolrampe kom på plass på 1980-tallet.

Interiør

Altertavla ble laget av snekkermester Svendsrud og gitt til kirken som gave av tomtegiveren Anders Hovland. Det første orgelet kom i 1895 og er nå erstattet med  et nytt.
På 1980-tallet ble alteret utsmykket med tekstiler av tekstilkunstneren Inger Holbø som også har laget messehagel.
I 2000 fikk kirkerommet bilder av billedkunstner Borgny Farstad Svalastog.
El Paso

Historie

Arkeologiske funn tyder på at mennesker har levd i regionen i tusenvis av år. De første gruppene en kjenner til fra området er manso-, suma- og jumanoindianere, de fleste av disse ble etter hvert assimilert inn i nybyggerbefolkningen. 
Amerikanske nybyggere begynte å slå seg ned i regionen i 1848.
Under Republikken Texas var det strid mellom Mexico og Texas om El Paso. Byen var juridisk sett en del av Mexico, men Sam Houston mente at byen var en del av Texas.
Under den amerikanske borgerkrigen var Texas en del av Amerikas konfødererte stater, og byens vekst kom for alvor etter borgerkrigen.
Kolur

I astronomi er kolur hver av de to storsirklene på himmelkulen der den ene går gjennom himmelpolene og jevndøgnspunktene og den andre går gjennom himmelpolene og solvervspunktene. Den førstnevnte kalles jevndøgnskolur og den sistnevnte kalles solvervskolur. Solvervskoluren går for øvrig også gjennom ekliptikkens poler.
Sommergospel

Sommergospel er et årlig, kristent arrangement i Skudeneshavn på Karmøy i juni. Sommergospel er et av Vestlandets største gospelarrangement, og trekker hvert år tusenvis av mennesker til parken i Skudeneshavn. Sommergospel ble arrangert for første gang i 1988.
Monica Dalen

Adopsjon

Dalen har gitt ut en flere bøker innen forskning og spesialpedagogikk. Hun er mest kjent for sine studier på adopsjon, og disputerte på teamet utenlandsadopterte barns tilpasning i Norge i 1992. I 1997 gav hun ut heftet, Adopsjonsfamilien : informasjon og veiledning til adoptivforeldre. I 1999 fulgte hun opp emnet med boken Hvem er jeg? : adopsjon, identitet, etnisitet, en bok hun skrev sammen med Barbro Sætersdal.
Den 21. juni 2001 var Dalen med i NRK-programmet Schrödingers katt på temaet hvordan utenlandske adoptivbarn finner seg til rette i Norge.
Haute-Corse

Historie

I 1073 skapte Korsika under Pisas styre et antall pieve (fra latin plebs, plebis = «folk»), som er forløpere for kantonene. To århundrer senere, i (1284), ble Korsika, nå under Genova, oppdelt i to provinser: på den ene siden av fjellene (mot nordøst) og på den andre siden av fjellene (mot sørvest).
De to delene, Golo i nord og Liamone i sør, ble først nedlagt i 1768, da Korsika ble fransk og dermed omdannet til ett departement. Med loven av 1975 ble de to nåværende departementene dannet: Haute-Corse og Corse-du-Sud.
Grønnåsen skole (Tromsø)

Grønnåsen skole er en ungdomsskole i Tromsø, en av fire ungdomsskoler på Tromsøya, beliggende nord på øya.
Skolen ble åpnet i 1970.
Rektor ved skolen er (per 2019) Ann-Torild Yttergård.
Nu, pogodi!

Nu, pogodi! (på russisk Ну, погоди! («bare vent!»), på tysk kalt Hase und Wolf («hare og ulv») er en komisk, russisk tegnefilmserie om en småkriminell ulv som forgjeves jakter på en uskyldig hare.  
Serien ble opprinnelig produsert i Sovjetunionen av Sojusmultfilm som mellom 1969 og 1986 lagde 16 korte episoder med figurene. Det er siden lagd fem nye filmer. Serien inneholder slapstick-humor og lite tale, og handlingen foregår i et moderne miljø med dyr i menneskeroller, hvorav de fleste hjelper haren å komme unna. Den ble svært populær som TV- og kinounderholdning for barn i flere av de tidligere østblokklandene.
Gulou (Nanjing)

Gulou (kinesisk: 鼓楼区; pinyin: Gǔlóu Qū) er et bydistrikt i provinsen Jiangsu. Det tilligger den subprovinsielle by Nanjing.
Arealet er på 26,62 km² og det teller ca. 688 300 innbyggere (2007).
Fjellsmådøgnflue

Voksne (imago)

Kroppen er 5-7 millimeter lang. Kroppen er kremfarget oliven eller mer gråoliven. Vingene er trekantet og holdes rett opp og ut fra kroppen i hvile. Bakvingen er liten, mye mindre enn framvingen, den er fint oval på form. Lengst bak på bakkroppen er det to haletråder (cerci).

Nymfer/larver

Nymfene er mellom 5-7 millimeter lang. Den har tre haletråder, som er kortere enn kroppen, og den miderste er litt kortere en de to på siden. Haletrådene har ikke noe mørkt bånd. Den midterste haletråden har små korte hår ut til hver side. De to ytre haletrådene har bare hår på innsiden. Beinas kloledd har ikke små fine hår på hver klospiss. Låret (femur) er besatt av små svarte pigger (krever god forstørrelse for å se). Bakkroppen har mer uskarpe tegninger. Det er sju par små bladformede gjeller bokover på siden av bakkroppen. Labialpalpen (underleppen) har en lobus formet utvekst, slik at labialpalpen ligner litt på en vott. 
Den er svært lik sydlig smådøgnflue (Baetis vernus), men kan skilles fra denne på pannen (frons) som er bred og rund, ikke trekantet (triangulær) i bakre del, samt på at sydlig smådøgnflue bare har en sydlig utbredelse i Norge.

Levevis

Fjellsmådøgnflue finnes i små bekker og større elver med rennende vann. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 1 år. 
Fjellsmådøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Jesus Church Oslo

Jesus Church er en norsk menighet i Oslo som ble grunnlagt i år 2000 av Anne og Stephan Christiansen. Menigheten har et stort internasjonalt miljø, der de fleste er barnefamilier, unge voksne og studenter. I tillegg til å ha gudstjenester i Oslo sentrum holder JesusChurch gudstjenester på Kolbotn og Follo. I november 2013 ble det klart at Jesus Church var blitt valgt av kirkevergen i Oslo som leietaker av Markus kirke. Søndag 2. mars feiret Jesus Church åpningsgudstjeneste i kirken.
Jesus Church har siden 2004 vært en del av den norske pinsebevegelsen. I 2004  var det ca. 200 medlemmer i menigheten. I 2013 hadde menigheten ca. 300 medlemmer . JesusChurch har siden 2008 arrangert JesusFestival i Ekeberghallen årlig. Menigheten har vært base for Jesus Revolution.
I 2004 ble det laget en CD plate, Lovsang & Hyllest, Jesus Church,  med lovsanger fra menigheten .
Southaven gasskraftverk

Southhaven gasskraftverk er et varmekraftverk i Desoto County like sør for Memphis (Tennessee) i delstaten Mississippi i USA. Anlegget har en installert produksjonskapasitet på 810 MW, fordelt på 3 like store blokker / turbiner.
Anlegget ble påbegynt omkring 2001 og stod ferdig i 2003. Brenselkilden er naturgass. Operatør er selskapet Tennessee Valley Authority.
Vangfeltet

Vangfeltet, også omtalt som gravfeltet på Vang, er et område på Vang i Oppdal kommune i Trøndelag med rundt 900 gravhauger og -røyser fra jernalderen. Gravfeltet er 700 meter langt, over 100 dekar (mål) stort og dermed det største i Norge. Det var i bruk fra omkring år 400 til år 1000 og omfatter forhistoriske, førkristne gravminner fra folkevandringstid (eldre jernalder) og vikingtid (yngre jernalder).

Området og funn

Vangfeltet ligger i sørhellinga rett ned fra Sunndalsvegen (riksveg 70) 2,5 km vest for Oppdal sentrum, mellom elva Skjørdøla, som renner ned i Driva, og den gamle bygdevegen langs Prestbakkan. Det var gårdene i midtre Drivdalen som samla gravene sine på Vang, og fornminneparken er i dag en del av kulturlandskapet i form av et delvis skogkledt beiteområde.  
De gravene en har undersøkt, er branngraver der den døde og gravgodset er brent før det er lagt ned og steiner og jord er kasta over. Gravfeltet er godt bevart, og på tross av spor etter gravplyndring, har en funnet våpen, importerte draktsmykker, skålvekter og annet på området. En mengde pilspisser fra feltet, sammen med spor etter fangstanlegg i det milevide fjellterrenget omkring, viser at bygdefolket i jernalderen hadde jakt, blant annet på elg og rein, som en viktig levevei. Det er også funnet sigder til bruk ved korndyrking. Oppdal var dessuten et ferdselsknutepunkt med en viss handel, og det var muligheter for fiske i elver og vann.  
Arkeolog Oddmunn Farbregd gravde ut feltet i 1966 og 1967. Alle funn fra Vangfeltet blir oppbevart ved Vitenskapsmuseet i Trondheim. 
Det er tre store gravfelt fra jernalderen i Oppdal kommune: det største på Vang, et på Lønset og et på Rise.
Reichsmusikkammer

Reichsmusikkammer (tysk for «riksmusikkammeret») var en institusjon i det tredje rike underlagt Reichskulturkammer («rikskulturkammeret»). Det hadde til oppgave å ensrette musikken i det nazistiske Tyskland. Musikk som ikke samsvarte med det som nazistene definerte som akseptabel musikk, skulle undertrykkes, mens ønsket musikk skulle støttes.
Dobbeltgjengeren

Handling

Fleksnes stiller gjerne opp når samfunnet ber om en tjeneste. F.eks. når politiet vil ha hjelp ved en konfrontasjon. Et ran er begått og en mistenkt må identifiseres.
Calamosternus

Utseende

Små til middelsstore, blankt svarte gjødselbiller, gjerne med rødlige dekkvinger.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Gruppen er utbredt i Palearktis.
Nottolv

Nottolv eller Nottulv er et norsk mannsnavn som kommer fra mannsnavnet Ulv kombinert med tilnavnet Nott eller Natt.
De gammelnorske formene var Nottolf og Náttolf. I perioden 1365-1500 ble formene Nattolf og Nattulf brukt. Norske målføre har også formene Nottov og Notto og Ivar Aasen påviste dem i Raabygdelaget.
Islandsk mesterskap i troppsgymnastikk for senior 2018

Islandsk mesterskap i troppsgymnastikk for senior 2018 ble arrangert 5. april 2018 i Laugardalshöll i Reykjavik. 
Konkurranseformen er TeamGym, slik at det konkurreres sammenlagt i trampett, tumbling og frittstående.
Svenska konstnärsförbundet

Svenska konstnärsförbundet (forkortes SK) er en interesseorganisasjon for kunstnere. Den ble dannet i 1975. De virker innenfor kategoriene billedkunst, kunsthåndverk, skulptur, illustrasjon, grafikk, foto- og videokunst samt metall- og tekstilkunst.
SK er et riksforbund med forbundskontoret i Göteborg og er inndelt i fire regioner (øst, vest, syd og nord) med egne styrer og virksomheter.